Palazzo Thiene
<s>Palazzo Thiene je renesansna palača u centru Vicenze, grada u Sjevernoj Italiji (Provincija Vicenza).</s><s>Palaču je dobrim dijelom projektirao Andrea Palladio.</s>

<s>Historija i karakteristike 
U oktobru 1542. braća Marcantonio i Adriano Thiene započeli su restauraciju porodične palače iz 15. vijeka, prema veličanstvenom projektu koji je zauzeo cijeli blok dimenzija 54 x 62 m u centru Vicenze (današnji Corso Palladio).</s><s>Bogata i moćna braća Thiene bili su dio talijanskog višeg plemstva i česti gosti na glavnim evropskim dvorovima, pa su osjećali potrebu da i oni imaju dostojnu rezidenciju.</s>

<s>Kada je engleski arhitekt Inigo Jones 1614. posjetio Vicenzu vidio je i ovu palaču, za koju su mu Vincenzo Scamozzi i Palma Mlađi rekli da je projekt za nju napravio Giulio Romano, a da je dovršava Palladio.</s><s>Vrlo je vjerojatno da je projekt za Palazzo Thiene doista i napravio zreli i iskusni Giulio Romano koji je od 1523. boravio u Mantovi na dvoru Gonzaga, s kojima su Thieni bili vrlo bliski, ali je isto tako jasno da je mladi Palladio bio odgovoran za izvršno planiranje i izgradnju, naročito nakon što je Giulio Romano umro 1546. godine.</s>

<s>Elementi palače koji se odnose na Giulia i koji su strani Paladijevom jeziku jasno su prepoznatljivi, počevši od četverokutnog atrija koji je identičan mantovanskom Palazzo del Te (iako je sistem lukova vjerojatno modificirao Paladio), dok su trabeacije i kapiteli na prvom katu jasno Palladijevi.</s><s>Izgradnja palače započela je 1542. godine, u decembru iste godine Giulio Romano je boravio u Vicenzi dvije sedmice zbog konzultacija za lođe na Bazilici, pa je najvjerovatnije tom prilikom napravio napravio grube skice za Palazzo Thiene.</s><s>Radovi su se odvijali sporo, na vanjskoj fasadi je sklesana 1556. godina, a u dvorištu je datum 1558.</s>

<s>Za nešto više od 15 godina bila su dovršena dva krila palače sa strogim fasadama i harmoničnim dvorišnim lođama.</s><s>Isto tako i unutar palače naveliko su radili dekorateri, slikari i skulptori.</s><s>Kad je Adriano Thiene 1552. umro u Francuskoj, ubrzo nakon toga je Ottavio (sin njegova brata Marcantonia) postao markiz od Scandiana, pa se zbog interesa porodica preselila u Ferraru.</s><s>Zbog tog je palača zadugo ostala nedovršena, budući da je za lokalne plemiće bila prevelika.</s><s>Danas u njoj posluje Banca Popolare di Vicenza.</s>

<s>Palazzo Thiene je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Palazzo Thiene (na portalu Banca Popolare di Vicenza)  
 Palazzo Thiene, Vicenza (na portalu Palladio museum)</s>

<s>Thiene
Thiene
Renesansne građevine u Italiji
Paladijeve građevine
Svjetska baština u Italiji</s>

